PANEVĖŽIO RAJONO SAVIVALDYBĖS

SVEIKATOS APSAUGOS PROGRAMOS (NR. 06) APRAŠYMAS

|  |  |
| --- | --- |
| Biudžetiniai metai | **2015-ieji metai** |
| Asignavimų valdytojai, kodas | Panevėžio rajono savivaldybės administracija, 188774594Panevėžio rajono savivaldybės visuomenės sveikatos biuras, 301845541 |
| Vykdytojas, kodas | Savivaldybės gydytoja (vyr. specialistė), 2.4 |
| **Programos pavadinimas** | **Sveikatos apsaugos programa** | Kodas | **06** |
| **Programos parengimo argumentai** | Šia programa siekiama užtikrinti kokybišką Panevėžio rajono gyventojų asmens ir visuomenės sveikatos priežiūrą, sveikatos politikos įgyvendinimą savivaldybės lygiu.Programa numato efektyviai formuoti sveikatos priežiūros sistemą, tikslingai paskirstyti lėšas asmens ir visuomenės sveikatos priežiūros įstaigoms ir sveikatos priežiūrai, atlikti sveikatos priežiūros paslaugų kokybės vertinimą, gerinti sveikatos priežiūros paslaugų prieinamumą, nustatyti sveikatos priežiūros įstaigų modernizavimo ir infrastruktūros gerinimo prioritetus. Realizuojamos Lietuvos Respublikos vietos savivaldos įstatyme nustatytos savivaldybių savarankiškosios funkcijos – pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas); savivaldybių sveikatos programų rengimas ir įgyvendinimas. |
| **Ilgalaikis prioritetas****(pagal strateginį plėtros planą)** | Sveika, saugi ir švari aplinka  | **Kodas** | **II** |
| **Šia programa įgyvendinamas strateginis tikslas:** | Gerinti gyvenimo kokybę rajone kuriant sveiką, saugią ir švarią aplinką | **Kodas** | **02** |
| **Programos tikslas** | Stiprinti gyventojų sveikatą vykdant ligų prevenciją ir kontrolę | **Kodas** | **01** |
| **Tikslo įgyvendinimo aprašymas:** Tikslui įgyvendinti iškeltas 1 uždavinys**.****01 uždavinys. Užtikrinti visuomenės sveikatos priežiūrą.**Lietuvos Respublikos sveikatos sistemos įstatymas įpareigoja savivaldybes rengti ir įgyvendinti Savivaldybės visuomenės sveikatos rėmimo specialiąją programą. Pagal Panevėžio rajono savivaldybės visuomenės sveikatos rėmimo specialiosios programos projektų rėmimo tvarką projektus gali rengti ir paraiškas teikti viešosios įstaigos, biudžetinės įstaigos, nevyriausybinės organizacijos, asociacijos, seniūnijos. Lėšos skiriamos šioms išlaidų rūšims: mažavertėms priemonėms ir reikmenims įsigyti, leidybos išlaidoms (lankstinukų leidybai), transporto ir techninės įrangos nuomai, autoriniams atlyginimams, ryšių išlaidoms, kopijavimo, kanceliarinėms priemonėms. Remiamų projektų skaičius: 2006 m. – 19 (skirta 164,1 tūkst. Lt); 2007 m. – 20 (skirta 153 tūkst. Lt); 2008 m. – 28 (skirta 200,3 tūkst. Lt); 2009 m. – 31 (skirta 162,2 tūkst. Lt), 2010 m. – 40 (skirta 105,9 tūkst. Lt.), 2011 m. – 61 (128,9 tūkst. Lt), 2012 m. – 25 (71,7 tūkst. Lt), 2013 m. – 32 (106,4 tūkst. Lt), 2014 m. – 15 (52,3 tūkst. Lt). Visų šių programų tikslas – pagerinti Panevėžio rajono gyventojų sveikatą, mažinti sergamumą ir mirtingumą dėl labiausiai paplitusių priežasčių, kryptingai plėtoti Panevėžio rajono sveikatos politiką, įtraukiant ir koordinuojant visas sveikatinimo srityje dirbančias valstybines ir nevyriausybines institucijas, žiniasklaidą bei rajono gyventojus. Panevėžio rajono savivaldybės visuomenės sveikatos rėmimo specialiosios programos prioritetinių krypčių sąrašas 2015 metais:1. Neinfekcinių ligų ir traumų profilaktika ir kontrolė;2. Užkrečiamųjų ligų profilaktika ir kontrolė;3. Alkoholio, tabako ir kitų psichoaktyviųjų medžiagų vartojimo prevencija;4. Psichikos sveikatos stiprinimas, savižudybių ir smurto prevencija;5. Vaikų ir jaunimo sveikatos išsaugojimas ir stiprinimas;6. Gyventojų sveikos mitybos ir fizinio aktyvumo skatinimas;7. Burnos ertmės organų ligų profilaktika;8. Odontologinių paslaugų prieinamumo gerinimas;9. Bendruomenės sveikatos stiprinimas, sveikatos mokymas, šeimos planavimo konsultavimas, sveikatos žinių populiarinimas ir visuomenės sveikatos propagavimas;10. Gyvenamosios aplinkos sveikatinimas;11. Savivaldybės visuomenės sveikatos stebėsena;12. Triukšmo prevencija;13. Prevencinė medicina;14. Žmonių su negalia socialinė integracija.Visuomenės sveikatos biuras vykdo savivaldybės teritorijoje Lietuvos Respublikos įstatymais ir kitais teisės aktais reglamentuojamą savivaldybių visuomenės sveikatos priežiūrą – visuomenės sveikatos stebėseną (monitoringą), visuomenės sveikatos stiprinimą ir ugdymą, siekiant mažinti gyventojų sergamumą ir mirtingumą, gerinti gyventojų gyvenimo kokybę. Pasikeitus Vietos savivaldos įstatymo nuostatoms, nuo 2014 m. sausio 1 d. visuomenės sveikatos priežiūra savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimas bei visuomenės sveikatos stebėsena yra valstybinė funkcija, todėl BĮ Panevėžio rajono savivaldybės visuomenės sveikatos biuras ir ugdymo įstaigų slaugytojai bus išlaikomi iš valstybinės tikslinės dotacijos.**Produkto kriterijai (2015 m.):** 1. Visuomenės sveikatos biuro vienam etatui tenkančių vaikų skaičius – iki 500;2. Visuomenės sveikatos rėmimo specialiosios programos įgyvendinimas, proc.;3. Visuomenės informavimo sveikatos klausimais organizuotų priemonių skaičius; 4. Asmenų, dalyvavusių sveikatinimo priemonėse, skaičius, tūkst. |
| **Rezultato vertinimo kriterijai (2015 m.):**Visuomenės sveikatos priežiūros paslaugų sustiprinimas;Didesnė visuomenės dalis vadovaujasi sveikos gyvensenos principais;Sveikatos statistikos rodiklių gerėjimas (mažėjantis gyventojų sergamumas, mirštamumas ir kt.);Valstybinių sveikatos priežiūros programų, finansuojamų iš PSDF lėšų, įgyvendinimas, proc.:Vaikų dantų silantavimas;Gimdos kaklelio vėžio profilaktinė programa;Krūties vėžio profilaktinė programa;Priešinės liaukos vėžio profilaktinė programa;Širdies ir kraujagyslių ligų prevencinė programa. |
| **Programos tikslas** | Didinti sveikatos apsaugos paslaugų prieinamumą ir kokybę | **Kodas** | **02** |
| **Tikslo įgyvendinimo aprašymas:**Tikslui įgyvendinti iškelti 2 uždaviniai.**01 uždavinys. Remti sveikatos priežiūros paslaugas nustatytų kategorijų žmonėms.**Lėšų, skirtų Panevėžio rajono pensinio amžiaus žmonių ir neįgaliųjų dantų protezavimo išlaidų dengimui vykdyti, konkretų dydį kasmet nustato savivaldybės taryba, tvirtindama savivaldybės biudžetą. Yra patvirtinta Panevėžio rajono savivaldybės administracijos lėšų, skirtų protezavimui, administravimo tvarka.**Produkto kriterijus (2015 m.)** Pacientų, kuriems suteiktos dantų protezavimo paslaugos, skaičius padidės iki 30.**02 uždavinys. Modernizuoti savivaldybės asmens sveikatos priežiūros įstaigų materialinę bazę.** Išaugo paslaugų apimtis, išaugo pacientų poreikis aukštesnei paslaugų kokybei, atsirado naujų medicininių ir informacinių technologijų. Siekiant užtikrinti saugias paslaugų teikimo sąlygas tiek pacientams, tiek asmens sveikatos priežiūros specialistams, būtina investuoti į sveikatos priežiūros įstaigų modernizavimą.  2014 m. kovo 27 d. Panevėžio rajono savivaldybė Lietuvos Respublikos sveikatos apsaugos ministerijai pateikė raštą su prašymu į 2015–2017 m. valstybės investicijų programos projektą įtraukti Panevėžio rajono sveikatos apsaugos srities projektą „VšĮ Panevėžio rajono savivaldybės poliklinikos pagrindinio ir pagalbinio pastatų ir poliklinikos padalinių remontas bei apšiltinimas ir GMP automobilio įsigijimas“. Šis projektas būtų tęstinis. Prašoma suma 271 770 Eur. **Produkto kriterijai (2015 m.)**1. VšĮ Panevėžio rajono savivaldybės poliklinikos padalinio Naujamiesčio ambulatorijos stogo perdengimas ir šiltinimas, pastato nuogrindų remontas ir fasado apšiltinimas – 1 640 kv. m;2. VšĮ Panevėžio rajono savivaldybės poliklinikos padalinio Ramygalos ambulatorijos pastato stogo, nuogrindų remontas, fasado remontas ir apšiltinimas, šiluminio punkto rekonstrukcija – 1 324 kv. m. |
| **Rezultato vertinimo kriterijai (2015 m.):**1. Sveikatos priežiūros įstaigų lėšų taupymas mažėjančio energijos suvartojimo sąskaita;2. Racionalus resursų panaudojimas bei sumažintos patalpų eksploatacinės išlaidos. |
| **Galimi programos vykdymo ir finansavimo variantai:** Galimi programos finansavimo šaltiniai: Savivaldybės biudžetas, Savivaldybės aplinkos apsaugos specialiosios rėmimo programos lėšos, Privalomojo sveikatos draudimo fondo lėšos (PSDF), Valstybės biudžeto lėšos, Europos Sąjungos paramos lėšos, kitos lėšos (įstaigų lėšos). |
| **Savivaldybės plėtros strateginio plano dalys, susijusios su vykdoma programa:**2.2.1 uždavinys. Sudaryti sąlygas laiku gauti kokybiškas asmens sveikatos priežiūros paslaugas.2.2.2 uždavinys. Stiprinti visuomenės sveikatos priežiūros veiklą.2.2.3 uždavinys. Formuoti gyventojų sveikos gyvensenos įgūdžius |
| **Susiję Lietuvos Respublikos ir Savivaldybės teisės aktai:**Lietuvos Respublikos vietos savivaldos įstatymas, Lietuvos Respublikos sveikatos sistemos įstatymas, Lietuvos Respublikos sveikatos priežiūros įstaigų įstatymas, Lietuvos Respublikos visuomenės sveikatos priežiūros įstatymas, Lietuvos Respublikos visuomenės sveikatos stebėsenos (monitoringo) įstatymas, Lietuvos Respublikos žmonių užkrečiamųjų ligų profilaktikos ir kontrolės įstatymas, Lietuvos Respublikos triukšmo valdymo įstatymas, Lietuvos Respublikos sveikatos draudimo įstatymas, Lietuvos Respublikos sveikatos priežiūros įstaigų restruktūrizavimo strategija, Valstybinė visuomenės sveikatos priežiūros strategija 2011–2015 m., Panevėžio rajono savivaldybės administracijos direktoriaus 2006 m. gegužės 3 d. įsakymas Nr. A-333 „Dėl Rajono savivaldybės administracijos lėšų, skirtų protezavimui, administravimo tvarkos patvirtinimo“, Panevėžio rajono savivaldybės administracijos direktoriaus 2010 m. gruodžio 17 d. įsakymas Nr. T-1085 „Dėl Panevėžio rajono savivaldybės visuomenės sveikatos rėmimo specialiosios programos projektų rėmimo tvarkos“. |